Des dels seus inicis, les comissions que s'han constituït en el si del Consell Interuniversitari de Catalunya han suposat un dels mecanismes més efectius en què s'ha manifestat la coordinació amb les universitats.
La Llei 15/1998, de 28 de desembre, del Consell Interuniversitari de Catalunya ja en preveia la possibilitat de creació en el seu l'article 2.2.
La Llei 1/2003, de 19 de febrer, d'universitats de Catalunya, regula en el títol VI el Consell Interuniversitari de Catalunya i estableix que aquest òrgan es pot organitzar en comissions de caràcter permanent amb l'objecte d'informar i assessorar pel que fa a qüestions relatives a l'activitat acadèmica.
En aquest sentit, la Llei 1/2003, de 19 de febrer, torna a establir la possibilitat de crear comissions al si del Consell, essencialment, en els mateixos termes que la normativa anterior.
Vista la proposta de constitució de comissions del Consell que va fer la Junta del Consell Interuniversitari de Catalunya, reunida en sessió ordinària el 2 de juny de 2003;
I en virtut de les competències que em confereix l'article 122.3 de la Llei 1/2003, de 19 de febrer, d'universitats de Catalunya,
Comissió de programació universitària
1.1 La Comissió de programació universitària té la composició següent:
b) Vocals: un vicerector designat o una vicerectora designada per cada universitat pública, un vicerector designat o una vicerectora designada per cada universitat privada que s'hagi acollit a la programació universitària de Catalunya, un vicerector designat o una vicerectora designada per la UOC i el subdirector o la subdirectora general d'Universitats.
1.2 Li corresponen a la Comissió de programació universitària les funcions següents:
a) L'elaboració dels criteris de la programació universitària de Catalunya.
b) L'estudi i l'informe de la creació i el reconeixement de centres docents universitaris integrats a universitats públiques o privades.
c) L'estudi i l'informe de la implantació de nous estudis als centres docents integrats.
d) L'estudi de la fusió, la segregació i la supressió de centres i ensenyaments.
e) L'elaboració de propostes de caràcter interuniversitari en matèria de coordinació i programació universitària.
f) L'estudi de la proposta de límits de places de nou accés.
g) Ser informada sobre les propostes de nous plans d'estudi de les universitats.
h) Ser informada sobre les normatives de permanència de les universitats.
i) Ser informada sobre la creació d'instituts universitaris de recerca.
j) Aquelles altres que li encomani la Junta del Consell Interuniversitari de Catalunya.
2.1 La Comissió de les PAU té la composició següent:
a) President o presidenta: un rector o rectora de les universitats públiques de Catalunya.
b) Vocals: un vicerector designat o una vicerectora designada per cada universitat pública de Catalunya i un vicerector designat o una vicerectora designada per la UOC, dos estudiants membres del Consell Interuniversitari de Catalunya i el coordinador o la coordinadora de les PAU a Catalunya.
2.2 Li corresponen a la Comissió de les PAU les funcions següents:
a) Coordinar l'organització de les PAU a Catalunya.
b) Aprovar el pressupost de les PAU i de l'Oficina de coordinació i organització de les PAU.
c) Aprovar les línies per al pla de treball de la Comissió Coordinadora de les PAU a les universitats de Catalunya.
d) Aprovar les dates i l'horari de realització de les PAU.
e) Aquelles altres que li encomani la Junta permanent del Consell Interuniversitari de Catalunya.
Comissió de preinscripció universitària
3.1 La Comissió de preinscripció universitària té la composició següent:
a) President/a: el secretari o la secretària general del Consell Interuniversitari de Catalunya.
b) Vocals: un vicerector designat o una vicerectora designada per cada universitat que participi en el procés de preinscripció.
3.2 Li corresponen a la Comissió de preinscripció universitària les funcions següents:
a) Organitzar el procés de preinscripció universitària.
b) Aprovar el calendari de la preinscripció.
c) Acordar el procediment d'assignació de places.
d) Aprovar el pla de treball de la Comissió tècnica de preinscripció universitària.
e) Resoldre les incidències que es puguin produir en el procés de preinscripció universitària.
f) Analitzar la matrícula de nou accés.
g) Coordinar el sector universitari al Saló de l'Ensenyament.
h) Aquelles altres que li encomani la Junta del Consell Interuniversitari de Catalunya.
Comissió tècnica de preinscripció universitària
4.1 La Comissió tècnica de preinscripció universitària té la composició següent:
a) President o presidenta: el coordinador o la coordinadora de la preinscripció universitària.
b) Vocals: els o les caps de servei de les universitats que participin en el procés de preinscripció.
c) Secretari o secretària: un funcionari o funcionària de l'Oficina de Preinscripció Universitària.
4.2 Li corresponen a la Comissió tècnica de preinscripció universitària les funcions següents:
a) Elaborar la proposta de calendari de la preinscripció.
b) Garantir la coordinació amb els responsables tècnics d'accés de cada universitat.
c) Fer el seguiment tècnic del procés de preinscripció.
Comissió de política lingüística
5.1 La Comissió de política lingüística te la composició següent:
b) Vocals: el vicerector o vicerectora de política lingüística i el vicerector o la vicerectora d'ordenació acadèmica o els càrrecs assimilats de cadascuna de les universitats de Catalunya.
El president o la presidenta de la Comissió de política lingüística pot convidar persones expertes sobre les matèries tractades per la Comissió, que assistiran a les sessions amb veu i sense vot.
5.2 Li corresponen a la Comissió de política lingüística les funcions següents:
a) Estimular el coneixement i l'ús del català en tots els àmbits de l'activitat universitària i fomentar-ne l'aprenentatge entre tots els membres de la comunitat universitària.
b) Garantir que en els processos de selecció, d'accés i d'avaluació es concreti el coneixement suficient per part del professorat de les dues llengües oficials, d'acord amb les exigències de les seves tasques acadèmiques.
c) Procurar que l'accés i la incorporació de nous membres a la comunitat universitària no alteri els usos lingüístics docents normals i el procés de normalització lingüística de les universitats.
d) Establir sistemes per promoure el coneixement suficient de la llengua catalana per part dels estudiants que procedeixen de fora de Catalunya, als efectes de fer possible la seva plena integració en els estudis corresponents.
e) Facilitar la coordinació en el desenvolupament de les actuacions que es duguin a terme per al compliment dels objectius esmentats als punts anterior.
6.1 La Comissió de designacions té la composició següent:
b) Vocals: un vicerector designat o vicerectora designada per cada universitat pública de Catalunya.
c) Secretari o secretària: un funcionari o una funcionària de la Secretaria General del Consell Interuniversitari de Catalunya.
6.2 Li corresponen a la Comissió de designacions les funcions següents:
a) L'estudi de les sol·licituds de representació del Consell Interuniversitari de Catalunya en altres organismes.
b) Elevar a la Junta del Consell Interuniversitari de Catalunya les propostes elaborades per la Comissió.
c) Aquelles altres que li encomani la Junta del Consell Interuniversitari de Catalunya.
Comissió d'accés a la universitat dels més grans de 25 anys
7.1 La Comissió d'accés a la universitat dels més grans de 25 anys té la composició següent:
b) Vocals: un vicerector designat o una vicerectora designada per cada universitat de Catalunya.
c) Secretari o secretària: el coordinador de la preinscripció universitària.
7.2 Li corresponen a la Comissió d'accés a la universitat dels més grans de 25 anys les funcions següents:
a) L'elaboració dels enunciats de la prova comuna de l'accés dels més grans de 25 anys a la universitat.
b) L'elaboració del calendari de les proves.
c) El seguiment i la valoració de les proves i estudis estadístics de les convocatòries.
8.1 La Comissió de beques i preus té la composició següent:
a) President o presidenta: el director o directora general d'Universitats
b) Vocals: el subdirector o la subdirectora general d'Universitats, nou representants de les universitats públiques catalanes amb càrrec de vicerectors o vicerectores, gerents o gerentes o vicegerents o vicegerentes, el o la gerent de la UOC, un o una representant de cada consell social de les universitats públiques de Catalunya i un estudiant de cada universitat pública membres del Consell Interuniversitari de Catalunya.
8.2 Li corresponen a la Comissió de beques i preus les funcions següents:
a) Informar sobre la proposta de preus acadèmics.
9.1 La Comissió de personal acadèmic té la composició següent:
b) Vocals: un vicerector o una vicerectora de cada universitat pública de Catalunya i el subdirector o la subdirectora general d'Universitats.
9.2 Li corresponen a la Comissió de personal acadèmic les funcions següents:
a) La coordinació, l'anàlisi i el seguiment de les actuacions que afectin la política de personal acadèmic de les universitats públiques de Catalunya.
Comissió de promoció de les universitats de Catalunya
10.1 La Comissió de promoció de les universitats de Catalunya té la composició següent:
a) President o presidenta: el secretari o secretària general del Consell Interuniversitari de Catalunya.
b) Vocals: el coordinador o la coordinadora del Programa de promoció de les universitats de Catalunya, i en representació de les universitats, un vicerector o una vicerectora de cada universitat de Catalunya.
c) Secretari o secretària: el responsable o la responsable del Programa de promoció de les universitats de Catalunya.
10.2 Li corresponen a la Comissió de promoció de les universitats de Catalunya les funcions següents:
a) El seguiment de la implementació de les actuacions de promoció dels estudis de les universitats i facilitar la coordinació en aquest àmbit d'actuació.
Comissió del Programa de formació en terceres llengües a la universitat
11.1 La Comissió del Programa de formació en terceres llengües a la universitat té la composició següent:
b) Vocals: un vicerector o una vicerectora o el secretari o la secretària general de cada universitat de Catalunya.
c) Secretari o secretària: un funcionari o una funcionària del Consell Interuniversitari de Catalunya.
11.2 Li corresponen a la Comissió del Programa de formació en terceres llengües a la universitat les funcions següents:
a) Fer el seguiment i supervisar el desplegament i la implementació de la missió, les línies estratègiques i els objectius del Programa de formació en terceres llengües a la universitat.
b) Informar dels continguts de l'oferta docent.
c) Proposar el sistema i els criteris d'avaluació.
d) Fer el seguiment de les modificacions dels plans d'estudis als efectes de la introducció de la prova de tercera llengua com a requisit necessari per a l'obtenció del títol.
e) Aquelles altres funcions de naturalesa anàloga que li encomani la Junta del Consell Interuniversitari de Catalunya.
12.1 La Comissió d'acció social té la composició següent:
a) President o president: el secretari o la secretària general del Consell Interuniversitari de Catalunya.
b) Vocals: un vicerector o una vicerectora de cada universitat de Catalunya.
12.2 Li corresponen a la Comissió d'acció social les funcions següents:
a) Elaborar recomanacions adreçades a les universitats per tal de facilitar la integració de les persones discapacitades a la universitat.
b) Vetllar per l'impuls d'accions conjuntes entre entitats de voluntariat i les universitats.
c) Elaborar propostes per fer efectius en l'àmbit de l'accés a la universitat els principis d'igualtat entre homes i dones.
Barcelona, 2 de setembre de 2003
President del Consell Interuniversitari de Catalunya